**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.03.2023, ora 08:00 – 19.03.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 19.03.2023, ora 07:00**

**RÂURI**

**Debitele au fost în general în scădere**, exceptând râurile din bazinele hidrografice: Vedea, Bârlad, Prut și pe cele din Dobrogea unde au fost staționare şi cursul inferior al Ialomiței unde au fost în creștere datorită propagării.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Lăpuș, Târnave, Cerna, Olt, Ialomița (cu excepția Prahovei), Buzău, Rm. Sărat, Putna, Trotuș, Prut, bazinul superior al Timișului, bazinele mijlocii și inferioare ale Jiului, Argeșului, bazinul inferior al Bistriței (afluent al Siretului), pe cele din Dobrogea, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Tazlău, Bârlad și Jijia.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general în scădere**, exceptând râurile din bazinele hidrografice: Vedea, Argeș, Ialomița, Bârlad, Prut, afluenții Oltului mijlociu și inferior și cele din Dobrogea, unde vor fi staționare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 18.03.2023 – 19.03.2023 a fost staționar, având valoarea de 7900 m3/s**, peste media multianuală a lunii martie (6700 m3/s).

În aval de Porţile de Fier debitele au fost în scădere pe sectoarele Gruia – Calafat și Tr. Măgurele – Oltenița și în creștere pe sectoarele Bechet – Corabia și Călărași – Tulcea.

**Debitul la intrarea în țară (secțiunea Baziaș) va fi în scădere (7800 m3/s).**

În aval de Porțile de Fier debitele vor fi în scădere pe sectorul Gruia – Calafat, relativ staţionare pe sectorul Bechet – Cernavodă şi în creștere pe sectorul Hârşova – Tulcea.

**2.** **Situaţia meteorologică în intervalul 18.03.2023, ora 08:00 –19.03.2023, ora 06:00**

**ÎN ŢARĂ**

Valorile termice diurne au continuat să crească în majoritatea zonelor țării unde cerul a fost mai mult senin, astfel că vremea a devenit ușor mai caldă decât în mod obișnuit pentru această dată. Excepție au făcut sud-estul, extremitatea estică și în prima parte a intervalului și sud-vestul țării unde în condiții de nebulozitate persistentă și ploi slabe izolate, maximele termice au fost mai scăzute față de cele din ziua precedentă, dar și față de normele perioadei. Vântul a suflat slab și moderat, cu unele intensificări mai ales în nordul Carpaților Orientali unde rafalele au depășit 80 km/h. Mai este strat de zăpadă la munte și măsoară -în platformele stațiilor meteorologice- până la 197 cm în Munții Făgăraș. Temperaturile maxime s-au încadrat între 5 grade la Adamclisi și 15 grade la Chișineu-Criș, Ștei, Gurahonț și Lugoj, iar la ora 06 valorile termice se situau între -8 grade la Miercurea Ciuc și 8 grade la Oravița. Noaptea s-a produs brumă în regiunile nordice, centrale și local în cele vestice și sudice.

***Observații:*** *de ieri, de la ora 06, a fost în vigoare o atenționare cod galben pentru fenomene meteorologice periculoase imediate emisă de către SRPV Cluj.*

**LA BUCUREŞTI**

Valorile termice diurne au continuat să crească ușor. Cerul a fost mai mult senin în prima parte a zilei, apoi treptat s-a înnorat, iar vântul a suflat slab și moderat. Temperatura maximă a fost de 11 grade la Afumați, 13 grade în Băneasa și 14 grade la Filaret, iar la ora 06 se înregistrau 2 grade în Băneasa, 3 grade la Afumați și 4 grade la Filaret.

**3. Prognoza meteorologică în intervalul 19.03.2023, ora 08:00 –20.03.2023, ora 08:00**

**ÎN ŢARĂ**

Vremea va fi în general frumoasă și va deveni caldă în majoritatea zonelor. Cerul va fi variabil, cu unele înnorări ziua în estul și sud-estul țării, unde vor fi condiții ca pe alocuri să plouă slab. Vântul va sufla slab și moderat, cu ușoare intensificări pe crestele montane. Temperaturile maxime se vor încadra în general între 10 și 17 grade, iar cele minime între -2 și 8 grade, mai scăzute în depresiunile din estul Transilvaniei până spre -5 grade. Dimineața și noaptea, pe spații mici se va produce brumă, iar în zonele joase de relief vor fi condiții de ceață.

**LA BUCUREŞTI**

Vremea se va încălzi ușor. Cerul va avea înnorări în primele ore ale zilei, apoi se va degaja treptat. Vântul va sufla slab până la moderat. Temperatura maximă va fi de 14...15 grade, iar cea minimă de 0...3 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin încetarea livrării apei din sursa r. Miletin – ac. Halceni;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.